পহেলগামে হামলাকারীদের প্রশিক্ষণ হয় পাকিস্তানে

ওয়েবডেস্ক: পহেলগামের হামলাকারীদের (Pahalgam Attack) প্রশিক্ষণ (Training) দেওয়া হয়েছিল পাকিস্তানে (Pakistan)। পাকিস্তানের স্পেশ্যাল সার্ভিস গ্রুপ এই প্রশিক্ষণ দেয়। পহেলগাম জঙ্গী হামলায় যুক্ত হাসিম মুসা পাকিস্তান স্পেশ্যাল সার্ভিস গ্রুপে প্যারা কমান্ডো হিসেবে কাজ করেছে। পরে সে লস্কর-ই-তইবার (Laskhkar-E-Taiba) সঙ্গে যোগ দেয়। মুসা ২০২৩ সালে ভারতে ঢোকে। তারপর থেকে মুসা জম্মু ও কাশ্মীরে অন্ততপক্ষে ৬টি জঙ্গী হামলার সঙ্গে জড়িত। এমনকী গত অক্টোবরে গান্ডেরওয়াল জেলায় বিস্ফোরণেও সে জড়িত। এছাড়া বারামুলাতেও হামলার ঘটনাতেও সে জড়িত। সোমবার এনআইএ সূত্রে এই তথ্য জানা গিয়েছে।

এনআইএ-র গোয়েন্দারা মনে করছেন, দক্ষিণ কাশ্মীরের জঙ্গলে লুকিয়ে রয়েছে মুসা। ওই জঙ্গীর খোঁজ দিতে পারলে তাঁকে ২০ লাখ টাকা পুরস্কার দেবে জম্মু ও কাশ্মীর পুলিস।

গত ২২ এপ্রিল পহেলগামে জঙ্গী হামলায় ২৬ জনের মৃত্যু হয়। সেই ঘটনায় হামলাকারী জঙ্গীরা এখনও ধরা পড়েনি। ওই ঘটনায় ক্ষোভে ফুঁসছেন দেশবাসী। প্রধানমন্ত্রী নরেন্দ্র মোদি জানিয়ে দিয়েছেন, দোষীদের এমন শাস্তি দেওয়া হবে যা তারা কল্পনাও করতে পারছেন না। সিন্ধু জল চুক্তি বাতিলের মতো একাধিক কঠোর পদক্ষেপ ইতিমধ্যে করেছে ভারত।